smcproject/ml-wiki-sentences huggingface dataset:
സീറ്റ് നില, വോട്ടിംഗ് ശതമാനം കണക്ക് എന്നിവയാണ് എക്സിറ്റ് പോൾ സർവ്വേകൾ സാധാരണമായി പ്രവചിക്കുന്ന എക്സിറ്റ് പോൾ ഫലങ്ങൾ ഏറെക്കുറെ ശരിയായി വന്നതും അപ്പാടെ തെറ്റിയതും ആയ ഒട്ടനവധി തിരഞ്ഞെടുപ്പുകൾ നടന്നിട്ടുണ്ട്.
എക്സെറ്റെർ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ടുലെയർ കൗണ്ടിയിൽ സ്ഥിതിചെയ്യുന്ന ഒരു നഗരമാണ് എക്സെറ്റർ .
സാൻ ജൊവാക്വിൻ താഴ്‍വരയിൽ സിയേറ നെവാഡ മലനിരകളുടെ താഴ്‍വാരത്താണ് ഇതു സ്ഥിതി ചെയ്യുന്നത്.
2010 ലെ അമേരിക്കൻ സെൻസസ് പ്രകാരം ഈ നഗരത്തിലെ ആകെ ജനസംഖ്യ 10,334 ആയിരുന്നു.
സംസ്ഥാന പാത 65 ൽ ഹൈവേ 198 ന് 2 മൈൽ (3.2 കിലോമീറ്റർ) തെക്കായും ഹൈവേ 99 ന് 15 മൈൽ (24 കിലോമീറ്റർ) കിഴക്കുമായാണ് ഇതു നിലനിൽക്കുന്നത്.
ലോസ് ആഞ്ചലസിലേയ്ക്കും സാൻ ഫ്രാൻസിസ്കോയിലേയ്ക്കും ഏകദേശം മൂന്നു മുതൽ നാലു വരെ മണിക്കൂർ യാത്രാദൂരത്തിലും സെക്വേയ ദേശീയോദ്യാന പ്രവേശനകവാടത്തിലേയ്ക്ക് അരമണിക്കൂർ യാത്രാ ദൂരത്തിലുമാണ് ഈ പട്ടണം സ്ഥിതിചെയ്യുന്നത്.
അവലംബം ↑ , City of Exeter, Accessed August 6, 2009.
↑ 1 2 ↑ ↑
എക്സോ
സിയോൾ ആസ്ഥാനമായുള്ള ഒരു ദക്ഷിണ കൊറിയൻ-ചൈനീസ് ബോയ് ബാൻഡാണ് എക്സോ (കൊറിയൻ: 엑소; എല്ലാ ക്യാപ്‌സുകളിലും സ്റ്റൈലൈസ്ഡ്) 2011 ൽ എസ്എം എന്റർടൈൻമെന്റ് രൂപീകരിച്ച് 2012 ൽ അരങ്ങേറ്റം കുറിച്ചു.
ഈ ഗ്രൂപ്പിലെ 9 അംഗങ്ങൾ: ക്സിയുമിൻ , സുഹോ , ലെയ് , ബെയ്ക്ക്ഹ്യുൻ , ചെൻ , ചാൻയോൾ , ഡി.ഒ. , കായ് , സെഹുൻ എന്നിവർ.
കൊറിയൻ , മാൻഡറിൻ , ജാപ്പനീസ് എന്നിവയിൽ സംഗീത ഇറക്കുന്നതിലും വിപുലമായി അവതരിപ്പിക്കുന്നതിലും അവർ ശ്രദ്ധേയരാണ്.
എക്സിമ ഇംഗ്ലീഷ് വിലാസം https://ml.wikipedia.org/wiki/Eczema
ഒരു ചർമ രോഗം.
തിളച്ചു മറിയുന്ന എന്നർഥമുള്ള ഒരു ഗ്രീക്കു പദ (എക്)ത്തിൽ നിന്നാണ് എക്സിമ ഉണ്ടായിട്ടുള്ളത്.
ശോധസംബന്ധമായ ഈ രോഗം പകരുന്നതല്ല.
എന്നാൽ ഇത് ഒരു രോഗമല്ലെന്നും ബന്ധപ്പെട്ട അനേകം രോഗങ്ങളുടെ ഒരു സമാഹാരമാണെന്നും ചില ഡോക്ടർമാർ അഭിപ്രായപ്പെടുന്നു.
വിസർപ്പം എന്നു നാട്ടുവൈദ്യന്മാർ ഇതിനെ വിളിക്കുന്നു.
അജ്ഞാത മൂലകങ്ങളായ പല ചർമ രോഗങ്ങളെയും ചിലപ്പോൾ എക്സിമയിൽ ഉൾപ്പെടുത്തിക്കാണുന്നുണ്ട്.
മുഖം , കഴുത്ത്, കൈമുട്ടുകൾ, കാൽമുട്ടുകൾ എന്നിവയുടെ അടിഭാഗങ്ങൾ മുതലായ സ്ഥലങ്ങളിലാണ് ഇതാരംഭിക്കുന്നത്.
ഇരുപത്തഞ്ചു വയസ്സുവരെ കൂടുതൽ സാധാരണമായി ഇതു കണ്ടുവരുന്നു.
ചൊറിച്ചിൽ, ചുകപ്പ്, ചുട്ടുനീറൽ എന്നിവ സാമാന്യ ലക്ഷണങ്ങളാണ്.
എന്നാൽ ചുകപ്പുള്ള സ്ഥാനങ്ങളിൽ ചിലപ്പോൾ ചെറിയ കുമിളകൾ ഉണ്ടാകും, അവയിൽ പലതും പൊട്ടിയൊലിക്കും; ഒലിച്ചുവരുന്നത് ചിലപ്പോൾ തെളിഞ്ഞ ദ്രാവകമാണെങ്കിൽ മറ്റുചിലപ്പോൾ ചലമായിരിക്കും.
അപ്പോൾ അതിനെ കരയുന്ന എക്സിമ (weeping eczema) എന്നു പറയാറുണ്ട്.
കുമിളകൾ പിന്നീടുണങ്ങി പൊറ്റൻ കെട്ടികിടക്കും.
ഈ അവസ്ഥ കറച്ചുകാലത്തേയ്ക്കു നീണ്ടുനിൽക്കാം.
രോഗം ബാധിച്ച ഭാഗങ്ങൾക്കു കരിവാളിപ്പുമുണ്ടാകും.
ചില  ചായങ്ങൾ, സോപ്പുകൾ , ആന്റീസെപ്റ്റിക്കുകൾ മുതലായ രാസവസ്തുക്കളും ചില ചെടികളുമായുള്ള സമ്പർക്കവും നല്ല തണുപ്പ്, നല്ല വെയിൽ മുതലായ കാലാവസ്ഥകളും ചില പരാദങ്ങളുടെയും ബാക്റ്റീരിയകളുടെയും പ്രവത്തനങ്ങളും എക്സിമയ്ക്കു കാരണമാകാറുണ്ട്.
മാനസികവും വൈകാരികവുമായ സമ്മർദങ്ങൾ, വിശ്രമം ഇല്ലായ്മ, ഭക്ഷണത്തകരാറുകൾ, ശരിയായ മലശോധന ഇല്ലാതിരിക്കുക.
ശരീരത്തിന്റെ പ്രധിരോധ ശക്തിയിൽ കുറവ്, വൃക്കസംബന്ധമായ ശോഥം , പ്രമേഹം , അലർജി മുതലായവകൊണ്ടും പ്രസ്തുത ചർമരോഗമുണ്ടാകാം.
പലരിലും വൈയക്തികവും പരമ്പരാഗതവുമായ ചർമീയ സുഗ്രാഹികത (skin sensitivity)  മൂലം ഈ രോഗമുണ്ടാകാറുണ്ട്.
കുടുംബ ചരിത്രമറിയാവുന്നത് ഇത്തരക്കാരെ ഫലപ്രദമായി ചികിത്സിക്കുന്നതിന് സഹായകമാണ്.
എക്സിമ ഏതവസ്ഥയിലും നിയന്ത്രണ വിധേയമാക്കാം.
ചിലപ്പോൾ ചില അവസ്ഥകൾ ക്രോണിക് ആകാം.
രോഗഹേതു ഒഴിവാക്കിയും, രോഗസ്ഥാനമായ ചർമഭാഗം മയപ്പെടുത്തിയും ക്രോണിക് അവസ്ഥകളിൽ ശോഥം ഉണങ്ങുന്നതിനായി ചർമത്തെ ഉത്തേജിപ്പിച്ചും ഈ രോഗത്തെ ചികിത്സിക്കാറുണ്ട്.
ക്ഷോഭജനകമായ ഔഷധങ്ങൾ ചർമത്തിൽ പുരട്ടുന്നത് കുഴപ്പത്തിനു കാരണമാണ്.
നൂറുകണക്കിനു പ്രതിവിധികൾ ഈ രോഗത്തിനുണ്ടെങ്കിലും ഒന്നും പരിപൂർണ ഫലപ്രദമാണെന്നു പറയാൻ പ്രയാസമാണ്.
ഒരു സാധാരണ രോഗമാണിതെങ്കിലും വൈദ്യശാസ്ത്രത്തോടുള്ള ഒരു വെല്ലുവിളിയായിത്തന്നെ ഇതിനെ കണക്കാക്കാം.
നാരങ്ങ , തക്കാളി മുതലായ ചില ഫലങ്ങൾ ഒഴിവാക്കിയും മറ്റുതരം പച്ചക്കറികൾ ധാരാളം കഴിച്ചും ദഹിക്കാൻ വിഷമമായ ഭക്ഷണപദാർഥങ്ങൾ വർജിച്ചും മധുരപലഹാരങ്ങൾ, ചോക്കലെറ്റ്.
ശർക്കര , കൊക്കൊ, ഉപ്പ് മുതലായവ അങ്ങേയറ്റം കുറച്ചും മറ്റും ഈ രോഗം നിയന്ത്രണാധീനമാക്കാം.
രോഗം ബാധിച്ച ചർമഭാഗങ്ങളിൽ സോപ്പും വെള്ളവും തട്ടിക്കാതിരിക്കുന്നതു നന്ന്.
ആവശ്യമുള്ള വിശ്രമവും ഉറക്കവും ഉപേക്ഷിക്കുന്നത് ഈ രോഗം വർദ്ധിക്കാൻ ഇടയാക്കും.
ബോറിക് ആസിഡ്, സിങ്ക് ഓക്സൈഡ്, ടാൽക്കം പൗഡർ, സാലിസിലിക് ആസിഡ്, കോൾടാർ, റെസോർസിനോൾ, ഗന്ധകം, ഇക്തിയോൾ, സ്റ്റാർച്ച്, പെട്രോലാറ്റം മുതലായ പദാർഥങ്ങൾ യഥോചിതം മിശ്രണം ചെയ്ത് രോഗശാന്തിക്കായി തൊലിപ്പുറത്ത് ഉപയോഗിക്കാം.
വൈദ്യോപദേശത്തോടുകൂടിയ ചികിത്സയാണ് അഭികാമ്യം.
മാറിയ രോഗം വീണ്ടും പ്രത്യക്ഷപ്പെട്ടുകൂടായ്കയില്ല.
ഇതിന്   ആര്യ വേപ്പ്  നല്ല ഒരു മരുന്നായി ഉപയോഗിച്ച്  വരുന്നു.
അവലംബം പുറംകണ്ണികൾ http://www.cowurine.com/skin-diseases.html?gclid=CIPRro-946ACFUtB6wodoxZeEA Archived 2016-03-04 at the Wayback Machine .
http://hcd2.bupa.co.uk/fact_sheets/html/eczema.html Archived 2010-03-29 at the Wayback Machine .
http://eczemaskinsymptoms.net/eczema-pictures.html Archived 2010-08-31 at the Wayback Machine .
ഉമ ശങ്കരി
പ്രധാനമായും ദക്ഷിണേന്ത്യൻ ഭാഷാ ചിത്രങ്ങളിൽ അഭിനയിക്കുന്ന ഒരു ഇന്ത്യൻ നടിയാണ് ഉമാ ശങ്കരി .
2006-ൽ, ശക്തി ചിദംബരത്തിന്റെ കോവൈ ബ്രദേഴ്‌സിൽ സിബിരാജിന്റെ നായികയായും, സത്യരാജിന്റെ മരുമകളായും അഭിനയിച്ചു.
കൂടാതെ പുതുമുഖങ്ങൾക്കൊപ്പം തൊടമാലിയിലും അഭിനയിച്ചു.
ചിക്കമ്മ (പ്രസിദ്ധമായ തമിഴ് സീരിയൽ "ചിത്തി" യുടെ കന്നടയിലെ റീമേക്ക്), വള്ളി (ഒരു പുതിയ തമിഴ് സീരിയൽ) തുടങ്ങിയ ഏതാനും സീരിയലുകളിലും അവർ അഭിനയിക്കുന്നു.
കന്നഡ സിനിമാ വ്യവസായത്തിലെ കമേർഷ്യൽ സംവിധായകനായ ഡി. രാജേന്ദ്ര ബാബുവിനും പ്രാദേശിക ഇന്ത്യൻ സിനിമകളിൽ അഭിനയിച്ച നടി സുമിത്രയ്ക്കും മകളായി ഉമ ജനിച്ചു.
അവരുടെ ഇളയ സഹോദരി നക്ഷത്ര 2011 ൽ ഡൂ എന്ന ചിത്രത്തിലൂടെയാണ് അരങ്ങേറ്റം കുറിച്ചത്.
സിനിമയ്‌ക്കൊപ്പം, ഇന്ദിരാഗാന്ധി ഓപ്പൺ യൂണിവേഴ്‌സിറ്റിയിൽ ബിഎ ഇംഗ്ലീഷ് സാഹിത്യവും പഠിച്ചു.
ഒടുവിൽ 2006 ജൂൺ 15 ന് ബാംഗ്ലൂരിൽ വെച്ച് സോഫ്‌റ്റ്‌വെയർ എഞ്ചിനീയറായ എച്ച്. ദുഷ്യന്തിനെ അവർ വിവാഹം കഴിച്ചു, അതിനുശേഷം കൂടുതൽ സിനിമകളിൽ കരാർ ചെയ്യേണ്ട എന്ന് അവർ തീരുമാനിച്ചു.
അഭിനയിച്ച ചിത്രങ്ങളുടെ പട്ടിക വർഷം ചിത്രം കഥാപാത്രം ഭാഷ കുറിപ്പുകൾ 2000 വീരനടൈ പൂമയിൽ തമിഴ് വാനവിൽ ഉമ തമിഴ് 2001 അമ്മോ ബൊമ്മ ലക്ഷ്മി തെലുഗു കലകലപ്പ് മിനി തമിഴ് നവ്വുത്തു ബതകാലിര സരള തെലുഗു കടൽ പൂക്കൾ കായൽ തമിഴ് 2002 കുബേരൻ ഗൗരി മലയാളം വസന്തമാളിക നന്ദിനി മലയാളം തിലകം മായ മലയാളം 2003 ചൊക്ക തങ്കം മരഗതം തമിഴ് സൂരി ഋഷഭ/പ്രിയ തമിഴ് വികടൻ കാവേരി തമിഴ് സഫലം ഗ്രേസി മലയാളം കല്യാണ രാമുഡു കല്യാണിയുടെ സഹോദരി തെലുഗു 2004 തെൻട്രൽ താമരൈസെൽവി തമിഴ് റൈറ്റാ തപ്പാ വിജി തമിഴ് ഈ സ്നേഹതീരത്ത് ഗായത്രി മലയാളം സ്വാമി സീത, ഗീത തെലുഗു 2005 അമുദേ വിനയ തമിഴ് സെൽവം തെൻട്രൽ തമിഴ് 2006 ഉപ്പി ദാദ M.B.B.S. ഡോക്ടർ ഉമ/ചിന്നു കന്നഡ ലക്ഷ്മി സ്വാതി തെലുഗു കോവൈ ബ്രദേഴ്സ് ഗണേഷിന്റെ സഹോദരി തമിഴ് തൊടാമലൈ മഞ്ജു തമിഴ് ഇലക്കനം കായൽവിഴി തമിഴ് കല്ലറാലി ഹൂവഗി നൂർ ജഹാൻ/രത്ന കന്നഡ അടൈക്കലം തമിഴ് തമിഴ് 2007 മണികണ്ഠാ ലക്ഷ്മി മണികണ്ഠൻ തമിഴ് രസിഗർ മൻട്രം ഭാരതി തമിഴ് 2012-2013 ചിക്കമ്മ കന്നഡ ടി.വി. സീരിയൽ വല്ലി വല്ലി തമിഴ് 2017 മുൻസിഫ് കന്നഡ 2022 വാലിമൈ അർജ്ജുന്റെ അമ്മ തമിഴ് അവലംബങ്ങൾ ↑ ↑ ↑ ↑
ഉമയനല്ലൂർ ഇംഗ്ലീഷ് വിലാസം https://ml.wikipedia.org/wiki/Umayanalloor
കൊല്ലം ജില്ലയിൽ മയ്യനാട് പഞ്ചായത്തിലെ ഒരു  പ്രധാന സ്ഥലമാണ് ഉമയനല്ലൂർ.
കൊല്ലത്തുനിന്ന് തിരുവനന്തപുരത്തേക്കുള്ള ദേശീയ പാത 47 ന് സമീപത്തായാണ് ഉമയനല്ലൂർ ജംഗ്ഷൻ.
കൊല്ലത്തുനിന്നും കൊട്ടിയം വഴിയിൽ ഏകദേശം 8 കി.
മി അകലെയാണ് ഈ പ്രദേശം.
തൊട്ടടുത്ത പ്രദേശമായ വാഴപ്പള്ളിയിൽ ഒരു എൽ.പി സ്‌കൂൾ ഉണ്ട്.
ഉമയനല്ലൂർ ജംഗ്ഷനിൽ സമാന്തര (ട്യൂട്ടോറിയൽ) വിദ്യാഭാസ സ്ഥാപനമായ ഈഗാ സ്റ്റഡി സെന്റർ, അൺ എയ്‌ഡഡ് എൽ.പി സ്‌കൂൾ ആയ  റോസ് ഡെയിൽ എന്നിവസ്ഥിതി ചെയ്യുന്നു.
മൈലാപ്പൂരിൽ എ.കെ.എം.എച്ച്.എസ് ഹയർസെക്കന്ററി സ്കൂളും ബി.എഡ് കോളജും.
ഉമയനല്ലൂർ ജംഗ്ഷനടുത്തായി മറ്റോരു  ബി.എഡ് കോളജും ഉണ്ട്.
ഉമയനല്ലൂർ ഇൻഡസ്ട്രിയൽ എസ്റ്റേറ്റിന് സമീപത്തായി ചെറുപുഷ്പം എൽ.പി ഉ.
പി സ്കൂളും, പേരയം പി.വി.യു.പി. സ്കൂളും പ്രവർത്തിക്കുന്നുണ്ട്.
വിദ്യാഭ്യാസപരമായി പ്രധാന്യം അർഹിക്കുന്ന നേതാജിമേമ്മോറിയൽ ലൈബ്രറി ബാങ്കിംഗ്
ഉമയനല്ലൂർ സർവീസ് സഹകരണ ബാങ്ക് (ക്ലിപ്‌തം: 3034) വാഴപ്പള്ളിയിലും ഫെഡറൽ ബാങ്ക് ശാഖ ജംഗ്ഷനിലും പ്രവർത്തിക്കുന്നു.
മുത്തൂറ്റ് ബാങ്കും ഉമയനല്ലൂരിൽ പ്രവർത്തിക്കുന്നുണ്ട്.
ഉമയനല്ലൂർ ഏലാ നെൽകൃഷിക്ക് പ്രസിദ്ധമാണ്.
പാലുത്പാദനവും മുഖ്യ കാർഷിക ഇനമാണിവിടെ.
കശുവണ്ടി ഉത്‌പാദനത്തിലും ഒട്ടും പിന്നിലല്ല ഉമയനല്ലൂർ.
അനേകം കശുവണ്ടി വ്യവസായ ശാലകൾ ഇവിടെ പ്രവർത്തിച്ചു വരുന്നു വ്യവസായം
ഉമയനല്ലൂർ ഇൻഡസ്‌ട്രിയൽ എസ്റ്റേറ്റ് ഒരു വ്യവസായ പാർക്കാണ്.
ക്വോറ്റ് കോസ് എന്ന ഇൻഡസ്‌ട്രിയിൽ എച്.എം.ടി യുടെ തൃക്കാക്കര മോഡൽ ലേത്ത് നിർമ്മിക്കുന്നു.
കേരള സർക്കാറിന്റെ സീഡ്കോ ടൂൾസ് ഇവിടെ പ്രവർത്തിക്കുന്നുണ്ട്.
ഇൻഡ്‌റോയൽ, ടിപ്‌ടോപ് എന്നിവയുടെ കൊല്ലം ജില്ലാ ഷോ റൂം വാഴപ്പള്ളിയിലാണ്.
പുതുതായി വന്ന കേരള സർകാറിന്റെ അച്ചടി മിൽ പ്രവർത്തിക്കുന്നതും ഇവിടെയാണ്.
ഐസ്ക്രീം നിർമ്മാണ രംഗത്തും വലിയ മുന്നെടം ഉള്ള നാടാണ്‌ ഉമയനല്ലൂർ.
സി.പി.ഐ(എം), കോൺ‌ഗ്രസ്(ഐ), സി.പി.ഐ,പി.
ഡി.പി, ബി.ജെ.പി എന്നിവയ്ക്ക് നിർണായകമായ സ്വാധീനം ഉണ്ട്.
ഇക്കഴിഞ്ഞ നിയമസഭാ തിരഞ്ഞെടുപ്പിൽ ഹാട്രിക് നേടിയ എ.എ.അസീസ്‌ എം.എൽ.എ യുടെ ജന്മഗ്രഹവും ഇവിടെയാണ്.
തിരുവിതാംകൂർ ദേവസം ബോർഡ് ബാലസുബ്രമണ്യസ്വാമി ക്ഷേത്രം ,പടനിലം ശ്രീ പരബ്രമോദയ ക്ഷേത്രം    ദുർഗ്ഗാപുരിശ്രീമാടൻകോവിൽക്ഷേത്രം പന്നിമൺ, ഉമയനല്ലൂർ മസ്ജിദ് എന്നിവ പ്രധാന ആരാധനാലയങ്ങൾ, പുല്ലിച്ചിറ അമലോത്ഭവ മാതാവിന്റെ പള്ളി തൊട്ടടുത്ത പ്രദേശത്താണ്.
ചെറുപുഷ്പം മഠം സ്ഥിതി ചെയ്യുന്നതും ഇവിടെയാണ്.
ഗ്രന്ഥശാലസംഘം നേതാവും രാഷ്‌ട്രീയ പ്രവർത്തകനും പ്രഭാഷകനുമായ ഉമയനല്ലൂർ കുഞ്ഞുകൃഷ്‌ണപിള്ളയും കവിയും ചിത്രകാരനുമായ അൻവർ ഷാ ഉമയനല്ലൂരും ഈ നാട്ടുകാരാണ്.
തപാൽ
പോസ്റ്റ് ഓഫീസ് ഇൻഡസ്‌ട്രിയൽ എസ്റ്റേറ്റിന് സമീപത്താണ് സ്ഥിതി ചെയ്യുന്നത്.
പിൻ കോഡ് :691589
ഉമയനല്ലൂർ ബാലകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/Umayanalloor_Balakrishnapilla
മലയാള സാഹിത്യകാരനും ചരിത്രകാരനുമായിരുന്നു ഉമയനല്ലൂർ ബാലകൃഷ്ണപിള്ള(13 നവംബർ 1905 - 1 മേയ് 1976).
നാൽപത്തഞ്ചോളം പുസ്തകങ്ങൾ പ്രസിദ്ധപ്പെടുത്തി.
1966 ൽ 'കുട്ടികളുടെ ഇന്ദ്രപ്രസ്ഥം' എന്ന ഗ്രന്ഥത്തിന്  കേരള സാഹിത്യ അക്കാദമിയുടെ ബാലസാഹിത്യത്തിനുള്ള സമ്മാനം ലഭിച്ചിട്ടുണ്ട്.
പത്തനാപുരം താലൂക്ക് അഞ്ചൽ വടമൺ വടക്കേ മഠത്തിൽ ശങ്കരപിള്ളയുടെയും ഉമയനല്ലൂർ പുത്തൻ വീട്ടിൽ നാരായണിഅമ്മയുടെയും മകനാണ്.
വാളത്തുംഗൽ , മയ്യനാട് പ്രാഥമിക വിദ്യാഭ്യാസം.
തിരുവനന്തപുരം മഹാരാജാസ് സയൻസ് കോളേജിലുമായി ഉപരി പഠനം.
സാഹിത്യ മത്സരങ്ങൾക്ക് ധാരാളം സമ്മാനങ്ങൾ ലഭിച്ചിട്ടുണ്ട്.
പന്ത്രണ്ടു വർഷത്തോളം അധ്യാപകനായിരുന്നു.
സിലോൺ മലയാളി , പ്രതിദ്ധ്വനി, കേരള ടൈംസ്(പുനലൂർ), ഗ്രാമീണൻ എന്നീ പത്രങ്ങളിൽ എട്ടു വർഷത്തോളം പത്രാധിപരായും ലേഖകനായും പ്രവർത്തിച്ചു.
1954 ൽഇന്ത്യാ ഗവൺമെന്റ് സഹായത്തോടെ പുസ്തകം പ്രസിദ്ധപ്പെടുത്തി.
1956 ൽ പുസ്തക രചനക്ക് ഇന്ത്യാ ഗവൺമെന്റ് സമ്മാനം ലഭിച്ചു.
1961 ൽ നാലന്ദാ , രാജഗൃഹം , ബുദ്ധഗയ , പാടലീപുത്രം , സാരനാഥം , വൈശാലി , ശ്രാവസ്ഥി , ലുംബിനി , മിഥില , അയോദ്ധ്യ മുതലായ പ്രാചീന സംസ്കാര സങ്കേതങ്ങളിൽ പഠന പര്യടനം നടത്തി.
നാലന്ദാ എന്ന ഗ്രന്ഥത്തിന്  കേരള സാഹിത്യ അക്കാദമി സമ്മാനം ലഭിച്ചു.
1952 - 1963 വരെ ബാലൻ പബ്ളിക്കേഷൻസിന്റെ വിജ്ഞാനം എൻസൈക്ലോപീഡിയയുടെയും അസോസിയേറ്റ് എഡിറ്ററായി പ്രവർത്തിച്ചു.
1964 ഡിസംബറിൽ എൻ.എസ്.എസ് കനകജൂബിലി ആഘോഷ ഭാഗമായി പുറത്തിറക്കിയ പ്രസിദ്ധീകരണമായ സുവർണ ഗ്രന്ഥം സ്മരണികയുടെ എക്സിക്യൂട്ടീവ് എഡിറ്ററായിരുന്നു.
കൃതികൾ നാലന്ദാ മായന്മാരും ഇങ്കാകളും ക്യാപ്റ്റന്റെ മകൾ (പുഷ്കിന്റെ ക്യാപ്റ്റൻസ് ഡാട്ടർ എന്ന നോവലിന്റെ പരിഭാഷ) ഭൂഗർഭത്തിലേക്ക്‌ വീട്ടിനുള്ളിൽ കള്ളൻ അശോകൻ ഇൻഡ്യയിലെ പ്രാചീനവിദ്യാഭ്യാസം.
ഭാരതത്തിന്റെ ഹൃദയഭൂമിയിലൂടെ കുട്ടികളുടെ ഇന്ദ്രപ്രസ്ഥം ആകാശത്തിലെ അത്ഭുതങ്ങൾ അലിബാബ റെഡ്ഫോർട്ടിലെ രഹസ്യങ്ങൾ പുരസ്കാരങ്ങൾ 1966 ൽ 'കുട്ടികളുടെ ഇന്ദ്രപ്രസ്ഥം' എന്ന ഗ്രന്ഥത്തിന്  കേരള സാഹിത്യ അക്കാദമിയുടെ ബാലസാഹിത്യത്തിനുള്ള സമ്മാനം അവലംബം ↑ ↑
ഉമയമ്മ റാണി ഇംഗ്ലീഷ് വിലാസം https://ml.wikipedia.org/wiki/Umayamma_Rani ഉമയമ്മ റാണി, ജൊഹാൻ നിയൂഹോഫ് റാണിയെ മുഖം കാണിക്കുന്ന ചിത്രത്തിൽ നിന്നും (1682) തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
1677 മുതൽ 1684 വരെ വേണാടിന്റെ റീജന്റായിരുന്നു ഉമയമ്മ മഹാറാണി .
രവി വർമ്മ അധികാരമേറ്റെടുക്കാൻ പ്രാപ്തനാകും വരെയായിരുന്നു റാണി ഭരണം നടത്തിയത്.
രവിവർമ്മയുടെ മാതൃസഹോദരിയായിരുന്നു ഉമയമ്മ.
ഇതിനുശേഷം 1718 വരെ രവിവർമ്മയായിരുന്നു വേണാടിന്റെ രാജാവ്.
ഇവരാണ് കേരളത്തിൽ ബ്രിട്ടീഷുകാർക്ക് ആദ്യമായി കോട്ട പണിയാൻ അനുമതി നൽകിയ ഭരണാധികാരി.
1684 -ൽ അഞ്ചു തെങ്ങിൽ(Anjengo) ബ്രിട്ടീഷുകാർക്ക് കോട്ടയും ഫാക്ടറിയും പണിയാൻ സ്ഥലം അനുവദിച്ചത് ഉമയമ്മറാണിയാണ്.
റാണി, ക്രി.
1698 ജൂലൈയിൽ മരിച്ചതായി പറയപ്പെടുന്നു.
വേണാടിന്റെ മഹാരാജാവ് ആദിത്യവർമ്മയുടെ അനന്തരവൾ ആണ് ഉമയമ്മ റാണി എന്നറിയപ്പെടുന്ന ആറ്റിങ്ങൽ കോവിലകത്തെ അശ്വതി തിരുനാൾ ഉമയമ്മ റാണി തമ്പുരാട്ടി .
ആറ്റിങ്ങൽ സ്വരൂപം തിരുവിതാംകൂറിന്റെ മാതൃഗൃഹമായി കണക്കാക്കപ്പെട്ടിരുന്നു.
ആദിത്യവർമ്മ മരിച്ചപ്പോൾ കിരീടാവകാശികളായി പുരുഷന്മാർ ഉണ്ടായിരുന്നില്ല.
ആറ്റിങ്ങൽ കൊട്ടാരത്തിലെ മൂത്തസന്തതിയായിരുന്ന ഉമയമ്മ റാണി, അമ്മാവന്റെ മരണത്തോടെ, വേണാട് രാജകുടുംബത്തിലെ രീതിയനുസരിച്ച് കിരീടാവകാശിയായിത്തീർന്നു.
1677 -ൽ അശ്വതിതിരുനാൾ തമ്പുരാട്ടി തിരുവിതാംകൂർ റീജന്റ് റാണിയായി അധികാരത്തിലെത്തി.
തിരുവിതാംകൂർ സ്റ്റേറ്റ് മാനുവലിന്റെ ഒന്നാം വോളിയത്തിൽ കൊല്ലവർഷം 853-ൽ (എ.ഡി. 1678) ആണ് ഉമയമ്മ റാണി അധികാരത്തിലെത്തിയതെന്ന് പറയുന്നു.
റാണി അധികാരമൊഴിഞ്ഞത് കൊല്ലവർഷം 859-ലാണെന്നും (എ.ഡി. 1684) വി. നാഗം അയ്യ രചിച്ച സ്റ്റേറ്റ് മാനുവലിൽ പ്രസ്താവിക്കുന്നു.
കളിപ്പാൻകുളം ദുരന്തം
ഉമയമ്മ റാണിയെക്കുറിച്ച് കേട്ടുവരുന്ന ഒരു കഥ അനുസരിച്ച്, ഉമയമ്മ റാണിക്ക് ആറുമക്കളുണ്ടായിരുന്നെന്നും, എതിരാളികളായിരുന്ന എട്ടുവീട്ടിൽ പിള്ളമാരും എട്ടരയോഗക്കാർ എന്നറിയപ്പെട്ടിരുന്ന ക്ഷേത്രഭരണക്കാരും റാണിയുടെ മക്കളിൽ അഞ്ചുപേരെയും കളിപ്പാൻ കുളത്തിൽ മുക്കി കൊലപ്പെടുത്തി എന്നും, അതിൽനിന്നു രക്ഷപെട്ട മുതിർന്ന കുമാരനാണ് പിന്നീട് തിരുവിതാംകൂറിന്റെ ഭരണാധികാരിയായിത്തീർന്ന രവി വർമ്മയെന്നും പറയപ്പെടുന്നു.
പക്ഷേ ഇതു വെറും ഒരു കല്പിത കഥയാണെന്നു പിന്നീടുള്ള ചരിത്രകാരന്മാർ രേഖപ്പെടുത്തുന്നു.
റാണിയുടെ കാലത്ത് വേണാടിന്റെ തലസ്ഥാനം തിരുവനന്തപുരമല്ല, കൽക്കുളം ആയിരുന്നു, എന്നത് ഈ കഥയെ തെറ്റെന്നു തെളിയിക്കാനുള്ള ഒരു വസ്തുതയായി അവർ എടുത്തു കാട്ടുന്നു.
റാണിക്ക് മക്കളേ ഉണ്ടായിരുന്നില്ല എന്നും അനുമാനിക്കപ്പെടുന്നു.
ഈ സമയത്ത് ഉമയമ്മ റാണിക്ക് ആണ്മക്കൾ ഇല്ലായിരുന്നുവെന്ന് കേണൽ മൺറോ രേഖപ്പെടുത്തിയിട്ടുണ്ട്.
ഉമാകേരളം
ഉള്ളൂർ എഴുതിയ മഹാകാവ്യമാണ് ഉമാകേരളം.
ഇത് ഉമയമ്മറാണിയുടെ ജീവിത കാലഘട്ടത്തെ ആസ്പദമാക്കിയിട്ടുള്ളതാണ്.
ഉമാകേരളത്തിന്റെ ഉള്ളടക്കം അധികവും ചരിത്രത്തിലുപരി കഥകളായിട്ടാണ് കണക്കാക്കപ്പെടുന്നത്.
റാണിയുടെ ആറു മക്കളുടെ കളിപ്പാൻകുളത്തിലെ ദാരുണമായ അന്ത്യവും മറ്റും കാവ്യരൂപത്തിൽ ഇതിൽ എഴുതപ്പട്ടിരിക്കുന്നു.
സ്വന്തം മക്കളുടെ ദാരുണമായ മരണത്തിലും പതറാതെ മക്കളുടെ ഘാതകരായ മാടമ്പിമാരുടെ ദുർഭരണത്തിനോടും വൈദേശികാക്രമണങ്ങളോടും വീറോടെ പൊരുതി വിജയിച്ച വീരനായികയായും ഉമാകേരളത്തിൽ റാണിയെ ഇതിൽ പ്രകീർത്തിച്ചിട്ടുണ്ട്.
റാണിയെ കേരളത്തിന്റെ പ്രതീകമായാണ് രാജഭക്തനായ കവി ഇതിൽ ചിത്രീകരിച്ചിരുന്നത്.
ഇതിൽ പ്രതിപാദിച്ചിരിക്കുന്ന ഉമയമ്മറാണിയുടെ വിവരണങ്ങളും മറ്റും കല്പനാ സൃഷ്ടിയാണെന്ന് പിന്തുടർന്നു വന്ന പല ചരിത്രകാരന്മാരും രേഖപ്പെടുത്തിയിട്ടുണ്ട്.
അറിയപ്പെട്ട ചരിത്രഗവേഷകനായിരുന്ന ഉള്ളൂർ തന്നെയും തന്റെ ചരിത്രപഠനത്തിൽ കളിപ്പാൻകുളം സംഭവം നടന്നതിനു തെളിവുകളില്ലെന്നു സൂചിപ്പിച്ചിട്ടുള്ളതായി കാണുന്നു.
റാണി ധൈര്യവും കഴിവും ഉള്ള ഒരു ഭരണാധികാരിയായിരുന്നു.
ക്ഷേത്രങ്ങളിലെ വരവു ചെലവു കണക്കുകൾ കൃത്യമായി കാണിക്കണം എന്നു നിർദ്ദേശിച്ച റാണി, യോഗക്കാർ എന്നറിയപ്പെട്ടിരുന്ന ക്ഷേത്രഭരണക്കാരെ വരുതിയിൽ വരുത്തി.
റാണിയുടെ ഭരണകാലത്ത് 1679-ൽ ഉണ്ടാക്കിയ സമാധാന ഉടമ്പടി പ്രകാരം അഞ്ചുതെങ്ങിൽ നിന്ന് കുരുമുളകും മറ്റ് സുഗന്ധവ്യഞ്ജനങ്ങളും വാങ്ങുവാനുള്ള കുത്തകാവകാശം ബ്രിട്ടീഷുകാർക്ക് നൽകപ്പെട്ടു.
വിഴിഞ്ഞം (Bringjohn), വലിയതുറ (Ruttera) തുറമുഖം എന്നിവിടങ്ങളിൽ ഫാക്ടറികൾ സ്ഥാപിക്കാനുള്ള അധികാരവും ഇതിനു മുൻപുതന്നെ ബ്രിട്ടീഷുകാർക്ക് ലഭിച്ചിരുന്നു.
ദത്തും യുദ്ധവും
റാണിയുടെ കാലത്ത് വേണാട് സ്വരൂപത്തിലേക്ക് ഒരു അവകാശിയെ ദത്തെടുക്കാനുള്ള ഒരവസ്ഥ വരുകയും റാണി കൊച്ചു രാമൻ ഉണ്ണി പണ്ടാരത്തിലി നെ ദത്തായി സ്വയം നിർണ്ണയിക്കുകയും ചെയ്തു.
ഇത് നെടുമങ്ങാട്ടെ പേരക താവഴിയിലെ കേരളവർമ്മയെ ക്ഷോഭിപ്പിച്ചു.
കേരളവർമ്മയ്ക്ക് സ്വന്തം സഹോദരൻ ദത്തായി വരണമെന്നായിരുന്നു ആദ്യം ആഗ്രഹമെങ്കിലും, പിന്നീട് വഞ്ചി കുടുംബത്തിലെ ഏറ്റവും മൂത്ത സന്തതിയെന്ന നിലയിൽ തന്റെ തന്നെ അവകാശമായി ദത്തിനെ ഉന്നയിച്ചു.
കൊട്ടാരക്കര കോവിലകത്തിന്റെ പിന്തുണയോടെ കേരളവർമ്മ തിരുവനന്തപുരം പിടിച്ചടക്കി.
ഉമയമ്മ റാണി ആറ്റിങ്ങലേക്കു പിന്മാറി തന്റെ സൈന്യത്തെ അവിടെ ഒരുക്കി നിർത്തി.
കൽക്കുളത്തും ഇടക്കാടും വെച്ച് ഉണ്ടായ യുദ്ധത്തിനിടയ്ക്ക്, സമാധാന ശ്രമമെന്ന രീതിയിൽ കേരളവർമ്മയ്ക്ക് ഇളയ തമ്പുരാൻ എന്ന പട്ടം നൽകി പ്രശ്നം പരിഹരിച്ചു.
അങ്ങനെ ഉണ്ണി കേരളവർമ്മ, രാമവർമ്മ എന്നിങ്ങനെ രണ്ടുപേരെ ഉമയമ്മ റാണി ദത്തെടുത്തിരുന്നു.
കോട്ടയത്ത് കേരളവർമ്മ
ഉമയമ്മറാണിയുടെ മറ്റൊരു ദത്തായിരുന്നു കോട്ടയത്ത് കേരളവർമ്മ .
ഇദ്ദേഹം വടക്കൻ മലബാറിലെ കോട്ടയം കോവിലകത്തെ - കവിയും ആട്ടക്കഥാകൃത്തുമായ കോട്ടയത്തു തമ്പുരാന്റെ അനുജനായിരുന്നു.
കേരളവർമ്മ ഒരു തീർഥയാത്രയ്ക്കിടെ തിരുവനന്തപുരത്തെത്തുകയും റാണിയുടെ നിർബന്ധത്തിനു വഴങ്ങി റാണിയെ രാജകാര്യങ്ങളിൽ സഹായിക്കുകയും ചെയ്തു.
അദ്ദേഹവുമായി റാണിക്ക് സംബന്ധം ഉണ്ടായിരുന്നതായും പറയപ്പെടുന്നു.
അദ്ദേഹത്തിനെ തിരുവിതാംകൂരിലേക്ക് ദത്തെടുത്ത റാണി, അദ്ദേഹത്തിന് ഹിരണ്യസിംഹനല്ലൂർ രാജകുമാരൻ (ഏരാനല്ലൂർ/ഇരണിയൽ) ആയി വാഴിക്കുകയും ചെയ്തു.
കൊല്ലവർഷം 871 (ക്രി.വ. 1696)-ൽ സ്വന്തം കൊട്ടാര വളപ്പിനുള്ളിൽ വെച്ച് അദ്ദേഹം കൊല്ലപ്പെടുകയായിരുന്നു.
മുകിലൻ പട
മുഗൾ സിർദർ (മുഗൾ സർദാർ/മുകിലൻ) എന്നറിയപ്പെടുന്ന ഒരു മുസ്ലിം സാഹസികൻ ഉമയമ്മറാണിയുടെ റീജന്റ് ഭരണകാലഘട്ടത്തിൽ വർക്കല മുതൽ തോവാള വരെയുള്ള പ്രദേശം പിടിച്ചെടുക്കുകയും മണക്കാട്ട് തമ്പടിക്കുകയും ചെയ്തു.
റാണി അക്കാലത്ത് നെടുമങ്ങാട്ടു കോയിക്കലിലാണ് താമസിച്ചിരുന്നത്.
കന്യാകുമാരി ജില്ലയിലെ ബുധപുരം ബലഭദ്രസ്വാമി ക്ഷേത്രം മുകിലൻ കൊള്ളയടിക്കുകയും തകർക്കുകയും ചെയ്തു.
ശ്രീപത്മനാഭസ്വാമി ക്ഷേത്രം കൊള്ളയടിക്കാൻ അദ്ദേഹം ഒരുമ്പെട്ടെങ്കിലും വേണാട്ടു രാജവംശത്തോടു കൂറുള്ള പട്ടാണി മുസ്ലീങ്ങൾ ഇടപെട്ട് അദ്ദേഹത്തെ പിന്തിരിപ്പിച്ചു.
പിടിച്ചെടുത്ത പ്രദേശങ്ങൾ കൊള്ള ചെയ്യാനായി മുകിലൻ തന്റെ സൈനികരെ അയച്ചു.
കൂടാതെ ഈ പ്രദേശങ്ങളിൽ സുന്നത്ത് ഉൾപ്പെടെയുള്ള ഇസ്‌ലാമികാചാരങ്ങൾ ജനങ്ങളുടെ മേൽ അടിച്ചേൽപ്പിച്ചു.
ആ സമയത്ത് രാജകാര്യങ്ങളിൽ റാണിയെ സഹായിക്കുകയായിരുന്ന കേരളവർമ്മയുടെ നേതൃത്വത്തിൽ വേണാട് സൈന്യം മുഗൾ സൈന്യത്തെ തുരത്തി.
തിരുവട്ടാറിൽ വെച്ചുനടന്ന യുദ്ധത്തിൽ കേരളവർമ്മ ആക്രമണകാരിയായ മുഗൾ സിർദറിനേയും കൂടെയുള്ള അനേകം സൈനികരേയും കൊല്ലുകയും അവരുടെ വേണാട് ആക്രമണോദ്ദേശത്തെ പരാജയപ്പെടുത്തുകയും ചെയ്തു.
റാണിയുടെ വിവരണം വില്ല്യം വാൻ ന്യൂഹോഫ് ജൊഹാൻ നിയൂഹോഫ് റാണിയെ മുഖം കാണിക്കുന്നു.
ഡച്ച് പ്രതിനിധിയായ വില്ല്യം വാൻ ന്യൂഹോഫ് ഉമയമ്മറാണിയെ സന്ദർശിച്ചതിന്റെ വിവരണം ഇങ്ങനെ നടത്തിയിരിക്കുന്നു...
ആംഗലേയം “ ... I was introduced into her majesty's presence. She had a guard of above 700  Nair soldiers about her, all clad after the Malabar fashion; the Queens attire being no more than a piece of callicoe wrapt around her middle, the upper part of her body appearing for the most part naked, with a piece of callicoe hanging carelessly round her shoulders. Her ears, which were very long, her neck and arms were adorned with precious stones, gold rings and bracelets and her head covered with a piece of white callicoe. She was past her middle age, of a brown complexion, with black hair tied in a knot behind, but of majestick mein, she being a princess who shew'd a great deal of good conduct in the management of her affairs ” മലയാളം (തർജ്ജമ) “ ... എന്നെ മഹാറാണിയുടെ മുന്നിലേക്കു കൊണ്ടുചെന്നു. അവരെ ചുറ്റി 700 നായർ പടയാളികളുണ്ടായിരുന്നു, എല്ലാവരും മലബാർ രീതിയിൽ തന്നെയായിരുന്നു; റാണിയുടെ വേഷം അരയിൽ ചുറ്റിയിരുന്ന ഒരു കാലിക്കോ തുണിയിലധികം വരില്ല, മുകൾ വശം ഏകദേശം മുഴുവൻ നഗ്നമാണ്, മറ്റൊരു കഷണം കാലിക്കോ തുണി അശ്രദ്ധമായി അവരുടെ തോളിനെ ചുറ്റി അണിഞ്ഞിരുന്നു. അവരുടെ കാതുകൾ, വളരെ നീളമുള്ളവയായിരുന്നു, കഴുത്തും കൈകളും വിലപിടിപ്പുള്ള രത്നക്കല്ലുകളും സ്വർണ്ണ മോതിരങ്ങളും നെക്‌ലേസും കൊണ്ടലംകൃതമായിരുന്നു, ഒരു വെള്ള കാലിക്കോ തുണികൊണ്ട് അവരുടെ തലമറച്ചിരുന്നു. അവർ മധ്യവയസ്സു പിന്നിട്ട തവിട്ടു നിറമുള്ള സ്ത്രീയായിരുന്നു, അവരുടെ തലമുടി തലയുടെ പിന്നിൽ ചുരുട്ടി രാജോചിതമായ രീതിയിൽ കെട്ടി വെച്ചിരുന്നു, ഒരു രാജകുമാരിയായ അവരുടെ ഇടപെടലുകൾ വളരെ നല്ലസ്വഭാവത്തോടെയുള്ളതായിരുന്നു. ”
ഒരു യൂറോപ്യൻ സൈനികൻ
ആറ്റിങ്ങൽ തമ്പുരാട്ടിമാരെയും ഉമയമ്മ റാണിയെയും നേരിൽക്കണ്ട ഒരു യൂറോപ്യൻ സൈനികൻ, ക്രി.
1677 -ൽ അവരെ ഇങ്ങനെ വിവരിക്കുന്നു: “ ആറ്റിങ്ങൽ റാണി തിരുവിതാംകൂറിന്റെ മാതൃഗൃഹമാണ്; മാത്രമല്ല, തൃപ്പാപ്പൂർസ്വരൂപത്തിന്റെ മൂപ്പും വഹിക്കുന്നു. തിരുവിതാംകൂറിൽനിന്നു സ്വതന്ത്രമായി നിൽക്കുന്ന വലിയൊരു ഭൂപ്രദേശവും അവർക്ക് സ്വന്തമായുണ്ട്. മൂത്ത തമ്പുരാട്ടിക്കൊപ്പം ഒരു ഇളയ തമ്പുരാട്ടിയുമുണ്ട്. പൗരുഷവും കുലീനതയും തികഞ്ഞ അവരെ എല്ലാവർക്കും ഭയവും ബഹുമാനവുമാണ്. അവരുടെ സ്ത്രീത്വത്തെ ചിലർ ബഹുമാനിക്കുന്നു. മറ്റുചിലർ മൂത്ത തമ്പുരാട്ടിയോടുളള ബഹുമാനംകൊണ്ട് അവരെ വന്ദിക്കുന്നു. ഇങ്ങനെ കിട്ടുന്ന ആദരവിനെ തനിക്കനുകൂലമായി ഉപയോഗിക്കാൻ ഈ ഇളയ തമ്പുരാട്ടിക്ക് നല്ല കഴിവാണ്. അതിലൂടെ അവർ ആറ്റിങ്ങൽ മാത്രമല്ല, തിരുവിതാംകൂർതന്നെ ഭരിക്കുന്നു. അവിടത്തെ ആചാരപ്രകാരം തിരുവിതാംകൂറിലേക്ക് തമ്പുരാട്ടിമാർ കാലെടുത്തുവച്ചുകൂടാത്തതാണ്. കരമനയാറു കടന്നാൽ കളങ്കമുണ്ടാകുമെന്നാണ് വിശ്വാസം. എന്നാൽ ഈ പൗരുഷക്കാരി ആ മാമൂൽ അടുത്തകാലത്ത് ലംഘിച്ചു. രാജാവുപോലും അവരുടെ മുന്നിൽനിന്ന് പറപറക്കുന്നു. ”
ഉമ ഭട്ട് ഇംഗ്ലീഷ് വിലാസം https://ml.wikipedia.org/wiki/Uma_Bhatt
ഒരു ഇന്ത്യൻ പണ്ഡിതയും എഴുത്തുകാരിയും സ്ത്രീകൾക്കായുള്ള ഒരു മാസികയുടെ സ്ഥാപക-എഡിറ്ററും ആണ് ഉമാ ഭട്ട് (ജനനം c.1952).
സ്വന്തം സംസ്ഥാനമായ ഉത്തരാഖണ്ഡിലെ രാഷ്ട്രീയ വിഷയങ്ങളിൽ അവർ സജീവമായി ഇടപെടുന്നുണ്ട്.
മാസിക
1990-ൽ അവർ "സ്ത്രീ കേന്ദ്രീകൃത" മാസികയായ ഉത്തര ആരംഭിച്ചു.
കവിതകളും ഫിക്ഷനും പ്രസിദ്ധീകരിക്കുന്നതിനൊപ്പം ഇത് ഉത്തരാഖണ്ഡിലെ സാമൂഹിക പ്രശ്‌നങ്ങളെ അഭിസംബോധന ചെയ്യുന്നു, കൂടാതെ മാസികയിൽ വിലക്കുകളെ വെല്ലുവിളിക്കാൻ ധൈര്യപ്പെട്ട "സാധാരണ" സ്ത്രീകളുടെ കഥകൾ അവതരിപ്പിക്കുന്നു.
പദ്ധതിക്ക് നേതൃത്വം നൽകുന്നത് ഭട്ടാണെന്ന് പറയുമ്പോൾ, കമല പന്ത്, ബസന്തി പഥക്, ഷീല രാജ്വാർ എന്നിവർ സഹസ്ഥാപകരായും ഉണ്ടായിരുന്നു.
1980-കളിൽ ഭട്ട് മാനുഷി എന്ന ഫെമിനിസ്റ്റ് മാസികയ്‌ക്കായി "ഉത്തരാഖണ്ഡിലെ മദ്യവിരുദ്ധ പ്രസ്ഥാനം" എന്നതിനെ കുറിച്ച് ആറ് പേജുള്ള ഒരു ലേഖനം എഴുതി.
കുടുംബ ബജറ്റുകളിലും സ്ത്രീകളുടെ സുരക്ഷയിലും മദ്യവ്യാപാരത്തിന്റെ ദൂഷ്യഫലങ്ങളെക്കുറിച്ച് ശക്തമായ അഭിപ്രായമുള്ള സ്ത്രീകളെ ഉൾപ്പെടുത്തിയുള്ള ഒരു കാമ്പയിൻ ആയിരുന്നു അത്.
2000-ൽ ഉത്തർപ്രദേശിൽ നിന്ന് സ്വതന്ത്രമായി ഉത്തരാഖണ്ഡ് രൂപീകരിക്കാനുള്ള ശ്രമങ്ങളെ പിന്തുണയ്ക്കാൻ 1990-കളിൽ ഈ ജനകീയ കാമ്പെയ്‌നിലെ സ്ത്രീകളോട് ആവശ്യപ്പെട്ടു.
സ്ത്രീകൾക്ക് ഏറെ ആശങ്കയുളവാക്കുന്ന നിരവധി വിഷയങ്ങളിൽ വാഗ്ദാനങ്ങൾ നൽകി പിന്നീട് കൈയ്യൊഴിഞ്ഞ പുരുഷ രാഷ്ട്രീയക്കാരാണ് തങ്ങളെ വഞ്ചിച്ചതെന്ന് ഭട്ട് പറഞ്ഞു.
പുതിയ സംസ്ഥാനം സ്ഥാപിതമായാൽ പുതിയ സംസ്ഥാനത്തിന് വേണ്ടി പ്രവർത്തിച്ച സ്ത്രീകൾ രാഷ്ട്രീയമുപേക്ഷിച്ച് സ്വന്തം ജീവിതത്തിലേക്ക് മടങ്ങിവരുമെന്ന് പുരുഷന്മാർ പ്രതീക്ഷിക്കുന്നതിനെയും അവർ വിമർശിച്ചു.
സ്കോളർഷിപ്പ്
ഹിമാലയൻ ഭാഷകളിൽ പ്രാവീണ്യമുള്ള ഡോ. ഉമാ ഭട്ട് നൈനിറ്റാളിലെ കുമയോൺ സർവകലാശാലയിലെ ഹിന്ദി വിഭാഗത്തിലെ ഒരു ഭാഷാ പണ്ഡിതയാണ്.
പീപ്പിൾസ് ലിംഗ്വിസ്റ്റിക് സർവേ ഓഫ് ഇന്ത്യയുടെ ഭാഗമായി അവർ ലാംഗ്വേജസ് ഓഫ് ഉത്തരാഖണ്ഡ് കൊ-എഡിറ്റ് ചെയ്തു.
ഇന്ത്യയിലെ നിലവിലുള്ളതും മരിക്കുന്നതുമായ ഭാഷകൾ പഠിക്കുന്ന ഒരു പരമ്പരയാണിത്.
"ആദിമവാസികളുടെയും ന്യൂനപക്ഷ സമുദായങ്ങളുടെയും പാർശ്വവൽക്കരിക്കപ്പെട്ടവരുടെയും ഭാഷകളെ നോക്കേണ്ടതിന്റെ ആവശ്യകതയെ അഭിസംബോധന ചെയ്യുന്നു" എന്ന് പ്രസാധകർ പറയുന്നു.
ഈ പ്രോജക്റ്റിലെ അവളുടെ കോ എഡിറ്റർ ആയ ചരിത്രകാരൻ ശേഖർ പഥക് അവരുടെ ഭർത്താവ് കൂടിയാണ്.
പത്തൊൻപതാം നൂറ്റാണ്ടിലെ പര്യവേക്ഷകനായ നൈൻ സിങ്ങിനെക്കുറിച്ച് അവർ ഒരു പുസ്തകവും രചിച്ചിട്ടുണ്ട്.
ഉമ ഭരണി
ഒരു തെന്നിന്ത്യൻ ചലച്ചിത്ര/ സീരിയൽ നടിയാണ് ഉമ ഭരണി.
നിരവധി തമിഴ് , മലയാളം സിനിമകളിൽ നായികയായി അഭിനയിച്ചിട്ടുള്ള ഉമ, ഒരു ഡബ്ബിങ്ങ് ആർട്ടിസ്റ്റുംകൂടിയാണ്.
പ്രശസ്ത നാടക നടിയായിരുന്ന ടി ആർ ലതയാണ് അമ്മ.
ആനന്ദം പരമാനന്ദം ചിത്രത്തിലൂടെയാണ് ഉമ സിനിമാ ജീവിതം ആരംഭിച്ചത്.
രാജ് ടിവിയിൽ സംപ്രേക്ഷണം ചെയ്ത തമിഴ് ബ്ലോക്ക്ബസ്റ്റർ സീരിയൽ സിന്ധു ഭൈരവിയിൽ സിന്ധു എന്ന ടൈറ്റിൽ കഥാപാത്രത്തിനും മകൾ മഹതിക്കും ഉമയാണു  ശബ്ദം നൽകിയത്.
ചലച്ചിത്ര രംഗത്ത് വർഷം തലക്കെട്ട് പങ്ക് ഭാഷ കുറിപ്പുകൾ 1977 ആനന്ദം പരമാനന്ദം മലയാളം 1982 കഴുമരം ഇന്ദു മലയാളം 1983 സന്ധ്യക്ക് വിരിഞ്ഞ പൂവ് സുഭാഷിണി മലയാളം 1983 വീണപൂവ് സുമംഗല മലയാളം 1983 താവളം ആമിന മലയാളം 1983 മൗനരാഗം ശ്രീദേവി മലയാളം 1983 അഷ്ടപദി ശ്രീദേവി മലയാളം 1984 ഒരു പൈങ്കിളിക്കഥ തങ്കം മലയാളം 1984 ഇതാ ഇന്നു മുതൽ ശാരദ മലയാളം 1984 നാൻ മഹാൻ അല്ല ശാന്തി തമിഴ് 1984 ദാവണി കനവുകൾ ശാന്തി തമിഴ് 1985 ഗുരുജി ഒരു വാക്ക് മലയാളം 1986 ടി.പി. ബാലഗോപാലൻ എം.എ. ദേവി മലയാളം 1986 നന്ദി വീണ്ടും വരിക ശാരദ മലയാളം 1987 പിസി 369 മലയാളം 1990 ഉച്ചി വെയിൽ ശാന്തി തമിഴ് ഡബ്ബിംഗ്
ഉമഡെ ഭട്ടിയാനി ഇംഗ്ലീഷ് വിലാസം https://ml.wikipedia.org/wiki/Umade_Bhattiyani
ഉമഡെ ഭട്ടിയാനി (1537 – 1562) ഉമാഡിയോ, ഉമാ ദേവി എന്നീ പേരുകളിലറിയപ്പെടുന്ന ഇവർ മാർവർ ഭരണാധികാരിയായ മാൽഡിയോ രത്തോറിന്റെ (r. 1532 – 1562) രണ്ടാം ഭാര്യയായിരുന്നു.
രൂതി റാണി എന്ന അപരനാമത്തിൽ അറിയപ്പെട്ടിരുന്ന ഈ റാണി തന്റെ ഭർത്താവിനോട് വളരെ കോപമുള്ള റാണി ആയാണ് അറിയപ്പെട്ടിരുന്നത്.
രൂതി റാണി എന്നാൽ സന്തുഷ്ടയല്ലാത്ത റാണി എന്നാണ് അർത്ഥമാക്കുന്നത് ജീവിതരേഖ
ജയിൽസമെറിലെ ഭരണാധികാരിയായ(r. 1530 - 1551) റവൽ ലങ്കരൻ ഭട്ടിയുടെ പുത്രിയായ ഉമഡെ ഭട്ടിയാനി ഭട്ടി രജപുത്രരാജവംശത്തിലെ രാജകുമാരിയായിരുന്നു.
1537-ൽ മാർവർ ഭരണാധികാരിയായ മാൽഡിയോ രത്തോർ തന്റെ ഭരണപ്രദേശം വിസ്തൃതിപ്പെടുത്തുന്നതിനിടയിൽ ജയിൽസമെറിലുമെത്തി.
റവൽ ലങ്കരൻ ഭട്ടി സന്ധിക്കുവേണ്ടി ശ്രമിക്കയും തന്റെ പുത്രിയെ രജപുത്രരാജാവായ രത്തോറിന് വിവാഹം ചെയ്തുകൊടുക്കുകയും ചെയ്തു.
ഉമഡെയുടെ വിവാഹജീവിതം സന്തോഷമുള്ളതായിരുന്നില്ല.
ലങ്കരൻ വിവാഹത്തിന് സ്ത്രീധനം കൂടാതെ കുറച്ചു ദാസികളെക്കൂടി ഉമഡെയ്ക്ക് നൽകിയിരുന്നു.
അതിൽ ഭർമലി എന്ന ദാസി വളരെ സുന്ദരിയായിരുന്നു.
മാൽഡിയോ ഭർമലിയിൽ താലപര്യമുണ്ടാകുകയും ആദ്യരാത്രി  ഉമഡെയുടെയടുത്തുള്ള സന്ദർശനം നിരസിക്കുകയും ചെയ്തിരുന്നു.